
[bookmark: OLE_LINK1][bookmark: OLE_LINK2]Zadeva: INFORMACIJE OBČANKAM IN OBČANOM

V zadnjem času po socialnih omrežjih in med občani krožijo neresnične ter nepreverjene informacije glede določenih dogajanj v Občini Oplotnica. 

Ker želimo, da imate občani in občanke resnične informacije, podajamo naslednje:

· Vrtanje lukenj v kamen na grajskem dvorišču
Luknje za postavljanje šotora na grajskem dvorišču niso bile izvrtane v letošnjem letu, saj se v kamen letos ni vrtala nobena dodatna luknja. Temelji za postavitev šotora (izvrtane luknje) so bili pripravljeni že ob ureditvi grajskega kompleksa. Torej se ob postavljanju šotora ne vrta oziroma poškoduje položen kamen na dvorišču grajskega kompleksa.

· Cesta Oplotnica–Koroška vas (LC440251) 
[bookmark: _GoBack]Na omenjeni cesti so se pojavile razpoke v asfaltu. Nastalo poškodbo ceste smo reklamirali pri izvajalcu del. Le-ta je začel z odpravo napak. Sredstva za opravljeno delo bo zagotovil   izvajalec, Občina Oplotnica s sanacijo ne bo imela stroškov.

· Nogometno igrišče Oplotnica
Dela na platoju nogometnega igrišča so v večini že zaključena. Izvajalca smo pisno opozorili na pojav vodnih krogov, ki so bili vidni ob večji količini padavin. Le-te bodo odpravili. 

· Brv v Oplotnici čez potok Oplotniščica 
Gradbena inšpekcija je ugotovila, da smo na most namestili ustrezna opozorila o omejeni uporabi mostu in da most v danih razmerah ne predstavlja nevarne gradnje.

· Izgradnja centralne čistilne naprave v Oplotnici
Podpisan je bil dogovor za razvoj podravske regije, v sklopu katerega se bo  sofinanciral tudi projekt izgradnje kanalizacijskega sistema in centralne čistilne naprave v Oplotnici.


Z željo, da preostanek poletnih dni preživite čim bolje, 
vas lepo pozdravljamo!

								Občinska uprava 
Občine Oplotnica

